ሙናዬ መንበሩ

የአርቲስት ሙናዬ መንበሩ ትዝታዎች 

#ታሪክን_ወደኋላ 

ዘመኑ 1950 ፤ የሀገር ፍቅር ማህበር አርቲስቶች የአቶ ማቲያስ በቀለን የእድሜ ልክ እስራት የተሰኘውን ተውኔት ለጅማና አካባቢዋ የቲያትር አፍቃሪዎች ለማሳየት ወደ ጅማ ተጔዙ ፤ ከዚህ የቲያትር ቡድን ጋር ወደ ስፍራው ካቀኑት ተዋናያን መሀከል አርቲስት ሙናዬ መንበሩ አንዷ ነበረች።face book

በመጀመሪያዎቹ ጥቂት ቀናት የቀረበው የጅማው ዝግጅት እጅግ ስኬታማ ነበር፤ ሙናዬ በዚህ ተውኔት ላይ ባሳየችው የአተዋወን ብቃት የብዙዎችን ቀልብ ገዛች፤ ቡድኑ በመጀመሪያ ዙር ሁለት የተለያዮ ስፍራዎች ላይ ያቀረበው ይህ ተውኔት እጅጉን ተወደደ ፤ከህዝቡ ዘንድም ለቡድኑ አባላት ከፍተኛ አድናቆትም ተቸራቸው ፤ ሆኖም ግን ሁለተኛው ተውኔት ለህዝብ እንዲታይ ከተደረገ በሁዋላ የተውኔቱ ኮከብ አርቲስት ሙናዬ መንበሩ ድንገት ታመመች ፤ የሙናዬ መታመም ብዙዎችን አስደነገጠ ፤ በተቻላቸው መጠን ከህመሟ አገግማ ሊቀርብ ጥቂት ሰአታት በቀረው ተውኔት ላይ እንድትሳተፍ ቢጥሩም እንዳሰቡት አልሆነላቸውምና የቡድኑ አባላት ሙናዬን አበረታተዋት ዝግጅታቸውን ወደ ሚያቀርቡበት ስፍራ አመሩ ፤ሙናዬ ወክላ የምትጫወተውን ገጸ ባህሪንም ሌላ ሴት ተዋናይት አጥንታው ስለነበረ የቡድኑ አባላት ቀጣዮን የመድረክ ስራቸውን ለማቅረብ ወደ ስፍራው አመሩ።

በዛ ዘመን ተዋንያን የውሎ አበል ስላልነበራቸው ሆቴል የመከራየት አቅሙ የላቸውም ነበር ፤ ወይ መኪና ውስጥ አልያም ያላለቁ ክፍት የጭቃ ቤቶች ውስጥ ባለቤቶችን በማስፈቀድ ነ ያድሩ ነበር  ፤ሙናዬም በዚህ እጅግ አደገኛ በሆነ ስፍራ ላይ ብቻዋን ከበሽታዋ እየታገለች ለመተኛት ተገደደች ፤ የቡድኑ አባላት ከሄዱ ከሰአታት በሁዋላ አንድ ያልታሰበና እጅጉን የሚያስደነግጥ ክስተት ተፈጠረ ፤ ይህውም ከየት እንደመጣ ያልታወቀ የጅብ መንጋ ድንገት ሙናዬ የተኛችበትን ቤት ይከባል ፤ ሙናዬም ሁኔታው እጅግ አደገኛ መሆኑን ስለተረዳች የድረሱልኝ ጥሪዋን አሰማች ፤ ይህንን የሰሙ የቤቱ ባለቤቶችና ሌሎች የአካባቢው ሰዎች በፍጥነት ወደ ሙናዬ በመምጣት ከጅብ መንጋ አዳኗት ሙናዬም ለጥቂት በጅብ ከመበላት ተረፈች።

የሙናዬ ፈተና ተወርቶ  የሚያልቅ አይደለም ፤ በዛ ዘመን የነበረው የሀገር ፍቅር ቲያትር ቤት አስተዳደር ለሴቶች ምቹ አልነበረም  መጋቢት  2 ቀን 1965 ዓ.ም የቲያትር ቤቱ አስተዳዳሪ ሙናዬ ልጅ በመውለዷ የሚከተለውን ደብዳቤ ጻፋባት።

"እርስዎ በየጊዜው እያረገዙ የድርጅትዎን ስራ በማጔደል ከስራ ከመነጠልዎ ሌላ 40 ቀን ሙሉ ከስራ ቀሪ በመሆን ሥራ በድለዋል"

በወቅቱ  ለተዋናይ ይከፈላቸው የነበረው ክፍያ እጅጉን አነስተኛ ነበር ፤ ብዙዎቹ የጥበብ ሰዎች እጅግ አስከፊ ህይወትን ሲመሩ ጠንከር ያሉት ደግሞ ከስራ ሰአት ውጭ ሌሎች ስራዎችንም ለመስራት ይጥሩ ነበሩ ፤ ሙናዬ መንበሩም ህይወትን ለማሸነፍ የምሽት መዝናኛ ቤት ከፍተው ከነበሩ አርቲስቶች አንዷም ነበረች፤ ሆኖም ግን አሁንም የቲያትር ቤቱ ሀላፊ በሁኔታው አልተደስቱም እና ተካታዮን የማስጠንቀቂያ ደብዳቤ በ1967 ዓ.ም ጻፋባት

" ኪነጥበብ ህብረተሰብን ከሞራል ውድቀት ከሚያደርሱትና ከአስተሳሰብ አዘቅት ውስጥ ከሚጥሉት ጠንቆች መካከል ልዩ ልዩ ትምህርታዊና ባህል ነክ ጉዳዮችን የማስተላለፊያ ሙያ ነው ፤ እርሶ በመድረክ የሚነቅፋትን ተግባር ተደራቢ ሥራ በማድረግ የመጠጥ ቤት ንግድ አቋቁመዋል።ከአንደበት ልፈፋ ይልቅ ቅንጣት ድርጊት ይበልጣል እንደሚባለው በመድረክ የሚያስተላልፋትን መልእክት በመጠጥ ቤት ሥራዎ ሽረዋል"

ከዚህ የማስጠንቀቂያ ደብዳቤ በሁዋላ ሙናዬ የምሽት ቤቷን ለመዝጋት ተገዳላች።

ሙናዬ በነዚህ ሁሉ አስቸሪረ ሁኔዎች ውስጥ ሆና ነበር "በቀለጠው መንደር" እና በሎሎችም ተውኔቶች ላይ በመሳተፍ ድንቅ የትወና ብቃቷን ስታስመስከር የኖረችው፤

ሙናዬ በሴትነቷ የሚደርሱባት በርካታ ፈተናዎችን በጽናት በማለፍ ለጥበቡ እድገት ከፍተኛ አስተዋኦኣ አበርክታለች ፤ 

ክብር ለሚገባው ክብር እንስጥ!!!

*አለም አቀፍ የሴቶች ቀን*

ምንጭ ፦የእምወድሽ ታከለ "የሴት ቲያትረኛች እንቅስቃሴ በሀገር ፍቅር" (አርቲስቷ በተለያዮ ጊዜዎች ያደረገቻቸው ቃለመጠይቆች)

©️ Eyob zeleke

👉 ፔጁን ለወዳጆ invite & Share ያድርጉ